CELEX: 62009CN0065
Language: lv
Date: 2009-02-16 00:00:00
Title: Lieta C-65/09: Lūgums sniegt prejudiciālu nolēmumu – izteikts ar Bundesgerichtshof (Vācija) 2009. gada 16. februāra rīkojumu – Gebr. Weber GmbH/Jürgen Wittmer

18.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 90/17
            
         Lūgums sniegt prejudiciālu nolēmumu – izteikts ar Bundesgerichtshof (Vācija) 2009. gada 16. februāra rīkojumu – Gebr. Weber GmbH/Jürgen Wittmer
   (Lieta C-65/09)
   2009/C 90/26
   Tiesvedības valoda – vācu
   
      Iesniedzējtiesa
   
   
      Bundesgerichtshof
   
   
      Lietas dalībnieki pamata procesā
   
   
      Prasītāja: Gebr. Weber GmbH
   
   
      Atbildētājs: Jürgen Wittmer
   
   
      Prejudiciālie jautājumi
   
   
               1)
            
            
               Vai Eiropas Parlamenta un Padomes 1999. gada 25. maija Direktīvas 1999/44/EK par dažiem patēriņa preču pārdošanas aspektiem un saistītajām garantijām (1) 3. panta 3. punkta pirmās un otrās daļas noteikumi ir jāinterpretē tādējādi, ka ar tiem ir pretrunā tāda valsts tiesību norma, kurā noteikts, ka pārdevējs var atteikt patērētāja pieprasīto tiesiskās aizsardzības veidu, ja piegādātās patēriņa preces ir neatbilstīgas, arī tad, ja tas pārdevējam rada izmaksas, kas būtu (absolūti) nesamērīgas salīdzinājumā ar vērtību, kas precēm būtu, ja nebūtu neatbilstības, un neatbilstības nozīmīgumu?
            
         
               2)
            
            
               Gadījumā, ja atbilde uz pirmo jautājumu ir apstiprinoša, vai iepriekš minētās direktīvas 3. panta 2. punkta un 3. punkta trešās daļas noteikumi ir jāinterpretē tādējādi, ka pārdevējam, atjaunojot patēriņa preču atbilstību, tās nomainot, ir jāsedz izmaksas par neatbilstīgu patēriņa preču demontēšanu no lietas, kurā patērētājs patēriņa preci atbilstoši tās raksturam un izmantošanas nolūkam ir iebūvējis?
            
         
      (1)  OV L 171, 12. lpp.